માનવમિત્ર, નવી દિલ્હી : છેલ્લાં ઘણા દિવસથી રાજ્યસભાનાં ઉપસભાપતિને લઈને ચાલ્યો આવતો સસ્પેન્સ ખત્મ થઇ ગયો છે. આજે સવારે થયેલ ચુંટણીમાં NDA નાં ઉમેદવાર હરિવંશ નારાયણને મોટી જીત મળી છે. ચુંટણીમાં જીત્યા બાદ તેમને રાજ્યસભાનાં ઉપસભાપતિ ચૂંટી લેવામાં આવ્યાં છે. તેઓએ વિપક્ષનાં ઉમેદવાર બીકે હરિપ્રસાદને ૨૦ વોટથી હરાવ્યાં હતા. હરિવંશને ૧૨૫ વોટ મળ્યા હતા જયારે હરિપ્રસાદને ૧૦૫ વોટ મળ્યા હતા.